**Ministru kabineta rīkojuma projekta**

**„Par likuma „Par Valsts prezidenta darbības nodrošināšanu” 10.panta pirmās daļas 2.punkta izpildes nodrošināšanu”**

**sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | Likuma „Par Valsts prezidenta darbības nodrošināšanu” (turpmāk – Likums) 10.panta pirmās daļas 2.punkts.Ministru kabineta 2011.gada 7.jūnija noteikumu Nr.442 „Kārtība, kādā personai, kura ieņēma Valsts prezidenta amatu, tiek nodrošinātas sociālās un citas garantijas” (turpmāk – Ministru kabineta noteikumi Nr.442) 9.un 10.punkts. |
|  2. |  Pašreizējā situācija un problēmas | Saskaņā ar Likuma 10.panta pirmās daļas 2.punktā noteikto garantiju, persona, kas bijusi ievēlēta par Valsts prezidentu, atstājot Valsts prezidenta amatu, saņem no valsts lietošanā vienu valsts dzīvokli (turpmāk – dzīvoklis).Turklāt Ministru kabineta noteikumi Nr.442 nosaka kārtību, kādā personai, kura ieņēma Valsts prezidenta amatu, piešķir Likuma 10.panta pirmajā daļā minētās sociālās un citas garantijas.Pamatojoties uz Ministru kabineta noteikumu Nr.442 3.punktu, kas paredz, ka dzīvokli izvēlas Valsts prezidenta Kancelejas izveidotā komisija, kuras sastāvā ir Valsts prezidenta Kancelejas, Finanšu ministrijas, valsts akciju sabiedrības „Valsts nekustamie īpašumi” (turpmāk – Sabiedrība) un, ja nepieciešams, valsts drošības iestāžu pārstāvji, Valsts prezidenta Kanceleja ar 2011.gada 1.jūlija rīkojumu Nr.2011-1/005 „Par komisijas izveidi” izveidoja komisiju (turpmāk – komisija).Atbilstoši Ministru kabineta noteikumos Nr.442 noteiktajai kārtībai tika uzsākts dzīvokļa izvēles process – komisija apstiprināja nolikumu; izvērtēja sākotnēji valsts rīcībā esošās iespējas, tas ir, valstij piekritīgo nekustamo īpašumu atbilstību noteiktajām prasībām, tai skaitā, drošības prasībām; tikai pēc valsts rīcībā esošo iespēju izvērtējuma, kas noslēdzās bez pozitīva rezultāta, 2012.gada 17.februārī tika izsludināts konkurss ar piedāvājumu iesniegšanas termiņu līdz 2012.gada 4.jūnijam. Prasības dzīvokļa īpašumam, pretendentiem iesniedzamie dokumenti un piedāvājumu izvēles kritēriji tika norādīti konkursa nolikumā. Dzīvokļa izvēle tika veikta atbilstoši šādiem kritērijiem – pretendenta piedāvātā dzīvokļa īpašuma kopējā cena – 50%, dzīvokļa īpašuma viena kvadrātmetra cena – 25%, dzīvokļa īpašuma apsaimniekošanas maksa – 5%, ēkas kopējais tehniskais stāvoklis – 10%, dzīvokļa plānojums –10%. Tātad piedāvājuma cena veido 75% kopējā vērtējuma.TTika izvērtēti 9 iesniegtie pretendentu piedāvājumi. Piedāvājumu vērtēšana tika veikta atbilstoši konkursa nolikuma noteikumiem – komisija veica piedāvājuma noformējuma pārbaudi, pretendentu atlasi, tehnisko prasību izpildes atbilstības pārbaudi un izvēlējās saimnieciski izdevīgāko piedāvājumu atbilstoši konkursa nolikumā noteiktajiem kritērijiem un izdevīguma punktu aprēķināšanā. Piedāvājumi, kuri neatbilda konkursa nolikuma noteikumiem tika izslēgti no turpmākas dalības konkursā. Konkursa nolikuma prasībām atbilstoši bija trīs piedāvājumi, no kuriem lielāko izdevīguma punktu skaitu (93,17 punktus) ieguva lētākais piedāvājums – pretendenta Irēnas Pulkinenas piedāvātais dzīvokļa īpašums Elizabetes ielā 17, dzīv.3, Rīgā. Valsts prezidenta Kanceleja 2012.gada 27.jūlija vēstulē Nr.1936 „Par konkursa rezultātu” informēja Sabiedrību un Finanšu ministriju, ka komisija ir pieņēmusi lēmumu piešķirt līguma slēgšanas tiesības Irēnai Pulkinenai (dzim.1949.gada 11.janvārī), kura darbojas uz pilnvarojuma pamata par Esko Heikki Juhana Pulkkinen (dzim.1947.gada 23.oktobrī) piederošo nekustamo īpašumu Elizabetes ielā 17, dzīv.3, Rīgā ar kopējo platību – 195,33 m2 (nekustamā īpašuma kadastra numurs 0100 901 3990), par piedāvājuma cenu 484 934 lati (četri simti astoņdesmit četri tūkstoši deviņi simti trīsdesmit četri lati), kurš šobrīd saskaņā ar Ministru kabineta noteikumu Nr.442 8.punktu kā valsts apmaksāta pagaidu dzīvesvieta līdz dzīvokļa nodošanai lietošanā tiek nomāts eksprezidenta V.Zatlera vajadzībām.Saskaņā ar Ministru kabineta noteikumu Nr.442 noteikto: * komisija izvēlas dzīvokli un Sabiedrība atbilstoši komisijas prasībām, ja nepieciešams, to iegādājas, pielāgo (tai skaitā rekonstruē vai renovē) un 18 mēnešu laikā pēc Valsts prezidenta amata pilnvaru termiņa beigām sagatavo nodošanai lietošanā personai, kura ieņēma Valsts prezidenta amatu (7.punkts); Nepieciešamības gadījumā minētā dzīvokļa pielāgošana (tai skaitā rekonstruēšana vai renovācija) tiks veikta saskaņā ar Ministru kabineta 2010.gada 8.jūnija noteikumos Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” noteikto nomas maksas aprēķinā ietvertajiem izdevumiem plānotajiem kārtējiem vai kapitālajiem remontiem, kas nepieciešami dzīvokļa uzturēšanai;
* pēc komisijas lēmuma pieņemšanas par dzīvokļa izvēli izvērtē optimālākos finansēšanas modeļus, kas saistīti ar dzīvokļa iegādi un pielāgošanu (tai skaitā rekonstrukciju vai renovāciju) un Sabiedrības faktisko kapitālieguldījumu un ar to finansēšanu saistīto izdevumu atmaksas kārtību, un iesniedz Ministru kabinetā rīkojuma projektu par šajā punktā minēto kapitālieguldījumu un to nomas maksas izdevumu iekļaušanu valsts budžeta ilgtermiņa saistībās, kas Valsts prezidenta Kancelejai būs jāmaksā Sabiedrībai (9.punkts);
* Sabiedrība iznomā dzīvokli Valsts prezidenta Kancelejai. Valsts prezidenta Kanceleja dzīvokli nodod bezatlīdzības lietošanā personai, kura ieņēma Valsts prezidenta amatu, un maksā nomas maksu, ko aprēķina saskaņā ar normatīvajiem aktiem, kas nosaka [publiskas personas mantas iznomāšanu](http://pro.nais.lv/naiser/text.cfm?Ref=0101032011060700442&Req=0101032011060700442&Key=0101032010060800515&Hash=) (10.punkts).
 |
|  3. |  Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
|  4. |  Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir nodrošināt finansējuma piešķiršanu Likuma 10.panta pirmās daļas 2.punktā noteikto garantiju īstenošanai.Tā ietvaros Ministru kabineta rīkojuma projekts paredz:1. Finanšu ministrijai, sagatavojot priekšlikumus likumprojekta „Grozījumi likumā „Par valsts budžetu 2012.gadam”” izskatīšanai Saeimā otrajā lasījumā, lai nodrošinātu nepieciešamā finansējuma pārskaitīšanu valsts akciju sabiedrībai „Valsts nekustamie īpašumi”, iekļaut priekšlikumu:
	1. par dzīvokļa iegādei nepieciešamā finansējuma palielināšanu par  484 934 latiem;
	2. ar dzīvokļa iegādi saistīto izdevumu segšanu nepieciešamā finansējuma palielināšanu par 9 714 latiem, tas ir, darījuma reģistrēšanai zemesgrāmatā, kur:
* kancelejas nodevas apmērs par jaunas tiesības nostiprinājumu un zemesgrāmatu apliecības saņemšanu – 15 lati;
* valsts nodeva – 2% apmērā, nodevu aprēķina, ņemot vērā vienu no nekustamā īpašuma augtākajām vērtībām, darījuma summa vai kadastrālais novērtējums (484 934 lati x 2% (valsts nodevas apmērs) = 9 699 lati).
1. Ministru kabinetam pilnvarot Sabiedrību veikt dzīvokļa iegādi un noslēgt pirkuma līgumu un normatīvajos aktos noteiktajā kārtībā to ierakstīt zemesgrāmatā uz valsts vārda Finanšu ministrijas personā.
2. Noteikt, ka Valsts prezidenta Kancelejai dzīvokļa nomas maksas izdevumi valsts akciju sabiedrībai „Valsts nekustamie īpašumi” un apsaimniekošanas izdevumi sedzami valsts budžetā paredzēto finanšu līdzekļu ietvaros.

Saskaņā ar Ministru kabineta noteikumu Nr.442 11 un 12.punktu Valsts prezidenta Kanceleja slēdz līgumu par dzīvokļa apsaimniekošanu, kas tieši slēdzami ar pakalpojumu sniedzējiem. Dzīvokļa apsaimniekošanas izdevumi, tai skaitā izdevumi par komunālajiem pakalpojumiem (ēkas apsaimniekošanas pakalpojumi, apkures, ūdensvada un kanalizācijas, gāzes u.c. pakalpojumi, ja tādi ir un ir nepieciešami) elektrību, stacionāro tālruni un internetu, tiek segti no Valsts prezidenta Kancelejai piešķirtajiem valsts budžeta līdzekļiem. Ministru kabineta rīkojuma projekts pilnībā atrisina 2.punktā minētās problēmas. |
|  5. |  Projekta izstrādē iesaistītās institūcijas | Finanšu ministrija (Sabiedrība), Valsts prezidenta Kanceleja. |
|  6. |  Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē nebija nepieciešama sabiedrības līdzdalība, jo tajā ietvertie jautājumi tieši neietekmē sabiedrību. |
|  7. |  Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2012.gads |  Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 494,6 | 0 | 0 | 0 |
|  2.1. valsts pamatbudžets | 0 | 494,6 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | -494,6 | 0 | 0 | 0 |
|  3.1. valsts pamatbudžets | 0 | -494,6 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.2. detalizēts izdevumu aprēķins:Papildus nepieciešamais finansējums 2012.gadā – 494 648 lati, tai skaitā:1. Likuma 10.panta pirmās daļas 2.punktā noteikto garantiju, personai, kas bijusi ievēlēta par Valsts prezidentu, atstājot Valsts prezidenta amatu, nodrošināšanai, dzīvokļa iegādes izdevumu segšanai – 484 934 lati;
2. ar dzīvokļa iegādi saistīto izdevumu segšanai –9 714 lati = 9 699 lati (484 934 lati x 2% (valsts nodevas apmērs)) + 15 lati (kancelejas nodevas apmērs par jaunas tiesības nostiprinājumu un zemesgrāmatu apliecības saņemšanu).
 |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Izdevumi par telpu nomu, telpu uzturēšanu un komunālajiem maksājumiem tiks nodrošināti Valsts prezidenta kancelejai budžeta programmā 04.00.00 „Valsts prezidenta darbības nodrošināšana” piešķirtā finansējuma ietvaros. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Finanšu ministrija (Sabiedrība), Valsts prezidenta Kanceleja. |
| 2. |  Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta rīkojuma projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta rīkojuma projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta rīkojuma projekts šo jomu neskar. |
| 6. |  Cita informācija |  Nav. |

Anotācijas II, IV,V un VI sadaļa – Ministru kabineta rīkojuma projekts šīs jomas neskar.

Ministru prezidents V.Dombrovskis

Finanšu ministrs A. Vilks

20.08.2012 12:14

1452

A.Ādmīdiņa

67024603, agnese.admidina@vni.lv